বাবর আজম

মোহাম্মাদ বাবর আজম (পাঞ্জাবী ও উর্দু: محمد بابر اعظم‎‎; জন্ম: ১৫ অক্টোবর ১৯৯৪ খ্রি.) হলেন একজন পাকিস্তানি আন্তর্জাতিক ক্রিকেটার, যিনি ২০২০ সাল থেকে ২০২৩ খ্রিস্টাব্দের ১৫ নভেম্বর পর্যন্ত ক্রিকেটের সকল সংস্করণে পাকিস্তান জাতীয় দলের অধিনায়ক হিসেবে দায়িত্ব পালন করেছেন। একজন ডানহাতি টপ-অর্ডার ব্যাটসম্যান হিসেবে বাবর আজম বর্তমান বিশ্বের সেরা সমসাময়িক ব্যাটসম্যানদের একজন হিসেবে স্বীকৃতি লাভ করেছেন। তিনি পাকিস্তান সুপার লীগে করাচি কিংসের হয়ে প্রতিনিধিত্ব করেছেন এবং ২০২৩ সালে তিনি পেশায়ার জালমিতে যোগদান করেন। এছাড়াও ঘরোয়া ক্রিকেটে মধ্য পাঞ্জাবের হয়ে অধিনায়কত্ব করেন। ২০২১ সালের এপ্রিলে, তিনি ওডিআই ব্যাটসম্যান হিসেবে আইসিসি র‌্যাঙ্কিংয়ে ১ নম্বর স্থান অর্জন করেন। এরপর ২০২১ সালের নভেম্বরে, তিনি এক নম্বর টি-টোয়েন্টি ব্যাটসম্যান এর মর্যাদা লাভ করেন, এর আগে তিনি র‍্যাঙ্কিংয়ে ২০১৮ সালে শীর্ষস্থান লাভ করেন। ২০২৩ ক্রিকেট বিশ্বকাপে পাকিস্তান দলের বিপর্যয়ের পর ১৫ ই নভেম্বর বাবর ক্রিকেট সকল ফরম্যাট থেকেই অধিনায়ক হিসেবে পদত্যাগ করেন। বাবর আজম ১৫ অক্টোবর ১৯৯৪ সালে একটি পাঞ্জাবি মুসলিম পরিবারে জন্মগ্রহণ করেন। তিনি প্রাচীর নামক শহরে জন্মগ্রহণ করে সেখানেই বেড়ে ওঠেন এবং ক্রিকেট খেলা বিভিন্ন স্মৃতির মধ্যে রাস্তায় মুক্ত পাখির মতো ঘুরে বেড়ানোর পাশাপাশি ক্রিকেটের বিভিন্ন স্মৃতিকে তার কর্মজীবনের প্রাথমিক ধাপ হিসেবে উল্লেখ করেন। তার চাচাতো ভাই কামরান আকমল এবং উমর আকমল, যারা তার চেয়ে বয়সের বড়, তাদের কাছ থেকে অনুপ্রেরণা পেয়ে তিনি ক্রিকেটের প্রতি আকৃষ্ট হয়েছিলেন এবং তাদের জীবনের গল্প এবং সাফল্য তাকে একজন সফল ক্রিকেটার হিসেবে গড়ে উঠতে সাহায্য করেছিল। এরপর তিনি ক্রিকেটকে পেশা হিসেবে নেওয়ার সিদ্ধান্ত গ্রহণ করেন। তিনি একটি ক্রিকেট একাডেমিতে যোগদান করেন এবং সেখানেই প্রাথমিকভাবে ঘরোয়া ক্রিকেটের মাধ্যমে তার কর্মজীবন শুরু করার আগে গাদ্দাফি স্টেডিয়ামে বল বয় হিসেবে কাজ করেছিলেন এবং ২০০৬ থেকে ২০০৮ সাল পর্যন্ত পাকিস্তানের ঘরোয়া সিরিজগুলিতে অংশগ্রহণ করেন। বাবর আজম কোচ রানা সাদিকের কাছ থেকে প্রাথমিক দিক নির্দেশনা লাভ করেছিলেন, যেখানে তিনি শিখেছিলেন প্রাথমিক ব্যাটিং কী এবং ক্রিকেট সম্বন্ধনীয় জ্ঞান। যার স্বীকৃতিস্বরুপ পরবর্তীতে তিনি পাকিস্তান অনূর্ধ্ব-১৯ দলের সদস্য হিসেবে যোগদান করে সফলতার চূড়ায় উত্তীর্ণ হয়েছিলেন। ২০১৫ সালের মে মাসে, বাবরকে জিম্বাবুয়ের বিপক্ষে হোম সিরিজের জন্য পাকিস্তানি ওয়ানডে দলে অন্তর্ভুক্ত করা হয়েছিল। ৩১ মে ৩য় ওডিআইতে তিনি একদিনের আন্তর্জাতিকে অভিষেক লাভের সুযোগ পান এবং ৬০ বলে ৫৪ রান করে একটি দুর্দান্ত ইনিংস খেলেন। ২০১৬ সালে পাকিস্তানের ইংল্যান্ড সফরে হাসান আলীর সাথে একমাত্র ম্যাচে বাবরের অভিষেক ঘটে। ২০১৮ সালে পাকিস্তানের নিউজিলান্ড সফরে দ্বিতীয় ম্যাচে ২৯ বলে ৫০ রানের প্রথম গুরুত্বপূর্ণ ইনিংস খেলেন। ম্যাচ জেতে পাকিস্তান। যদিও সিরিজ যেতে নিউজিল্যান্ড। একই বছরে দুবাইতে একই প্রতিপক্ষের বিরুদ্ধে খেলেন ৫৮ বলে ৭৯ রানের ইনিংস। পাকিস্তান ৩-০ তে সিরিজ জেতে। ২০১৯ সালে পাকিস্তানের দক্ষিণ আফ্রিকা সফরে দ্বিতীয় ম্যাচে ৫৮ বলে ৯০ রানের ইনিংস খেলেন। ম্যাচ ও সিরিজ জেতে দক্ষিণ আফ্রিকা । ২০১৯ সালে পাকিস্তানের ইংল্যান্ড সফরে ৪২ বলে ৬৫ রানের ইনিংস খেলেন। ম্যাচ জেতে ইংল্যান্ড । ২০১৯ সালে পাকিস্তানের অস্ট্রেলিয়া সফরে প্রথম ম্যাচে ৩৮ বলে ৫৯ রানের ইনিংস খেলেন। ম্যাচ অমীমাংসিত থাকে।  দ্বিতীয় ম্যাচে ৩৮ বলে ৫০ রান করেন।  ম্যাচ ও সিরিজ জেতে অস্ট্রেলিয়া । ২০২০ সালে পাকিস্তানের ইংল্যান্ড সফরে দ্বিতীয় ম্যাচে ৪৪ বলে ৫৬ রানের ইনিংস খেলেন। সিরিজ সমতায় শেষ হয় । ২০২১ সালে পাকিস্তানের দক্ষিণ আফ্রিকা সফরে তৃতীয় ম্যাচে ৫৯ বলে ১২২ রানের ইনিংস খেলেন। ম্যাচ ও সিরিজ জেতে পাকিস্তান । ২০২১ সালে পাকিস্তানের ইংল্যান্ড সফরে প্রথম ম্যাচে ৪৯ বলে ৮৫ রানের ইনিংস খেলেন। সিরিজ সমতায় শেষ হয় । ম্যাচ জেতে পাকিস্তান। যদিও সিরিজ যেতে ইংল্যান্ড । টুর্নামেন্টে প্রথম ম্যাচে ভারতের বিরুদ্ধে ৫২ বলে ৬৮ রানের ইনিংস খেলেন। সেমিফাইনালে অস্ট্রেলিয়ার বিরুদ্ধে শ্লথ ইনিংস খেলেন। পাকিস্তান টুর্নামেন্ট থেকে বিদায় নেয়। এপ্রিল ২০২১-এর হিসাব অনুযায়ী[হালনাগাদ], বাবর ১৯টি আন্তর্জাতিক শতক হাকিয়েছেন, যার মধ্যে টেস্ট ম্যাচে ৫টি এবং একদিনের আন্তর্জাতিকে ১৪টি এবং টি-টোয়েন্টিতে ১টি শতক রয়েছেন। ২০১৮ এবং ২০১৯ সালের সময়কার তিনি পাকিস্তানের হয়ে সর্বোচ্চ টেস্ট রান সংগ্রাহক ছিলেন, ২০১৬, ২০১৭ এবং ২০১৯ সালে পাকিস্তান দলের হয়ে ওডিআইয়ের সর্বোচ্চ রান সংগ্রাহক এবং ২০১৭ সালে বিশ্বের দ্বিতীয় সর্বোচ্চ টিটোয়েন্টি রান সংগ্রাহক এবং ২০১৯ সালে পাকিস্তান দলের হয়ে শীর্ষ রান সংগ্রাহক ছিলেন। তিনি ২০১৭ এবং ২০১৯ সালে আইসিসি বিশ্ব একদিনের আন্তর্জাতিক একাদশ অন্তর্ভুক্ত হন এবং ২০১৭ সালে পাকিস্তান ক্রিকেট বোর্ডের বর্ষসেরা একদিনের আন্তর্জাতিক এবং ২০১৮ সালে টি-টোয়েন্টি আন্তর্জাতিক বর্ষসেরা খেলোয়াড় নির্বাচিত হন। ৭ এপ্রিল ২০২১-এ তিনি বিরাট কোহলিকে ছাড়িয়ে বিশ্বের এক নম্বর একদিনের আন্তর্জাতিক ব্যাটার হিসেবে মর্যাদা লাভ করেন। জুলফিকার বাবর এহসান আদিল জুনায়েদ খান "Babar Azam replaces Azhar Ali as Pakistan Test captain"। ESPN Cricinfo। সংগ্রহের তারিখ ১০ নভেম্বর ২০২০।  "Babar Azam confirmed as Pakistan ODI, T20I captain"। Daily Times। ১৩ মে ২০২০। সংগ্রহের তারিখ ১৪ মে ২০২০।  "Babar Azam named Pakistan captain for ODIs"। ESPN Cricinfo। সংগ্রহের তারিখ ১৩ মে ২০২০।  "Babar Azam wants to keep playing for Karachi Kings"। Samaa News। সংগ্রহের তারিখ ২১ জুলাই ২০২০।  "Sarfaraz Ahmed and Babar Azam to take charge of Pakistan domestic sides"। ESPNCricinfo। সংগ্রহের তারিখ ২১ জুলাই ২০২০।  "Its official: Babar Azam topples Virat Kohli to become world's no 1 batsman"। www.geo.tv (ইংরেজি ভাষায়)। সংগ্রহের তারিখ ২০২১-০৪-১৮।  "From tape-ball cricket to the top of the world: Babar Azam's incredible rise"। www.icc-cricket.com (ইংরেজি ভাষায়)। সংগ্রহের তারিখ ২০২১-০৪-২০।  ডেস্ক, খেলা (২০২৩-১১-১৫)। "পাকিস্তানের অধিনায়কত্ব ছাড়লেন বাবর আজম"। Prothomalo। সংগ্রহের তারিখ ২০২৩-১১-১৫।  "Video"। www.youtube.com। সংগ্রহের তারিখ ৫ আগস্ট ২০২০।  "Malik, Sami return to Pakistan ODI squad"। ESPNcricinfo। ২৫ মে ২০১৫। সংগ্রহের তারিখ ২৫ মে ২০১৫।  "Zimbabwe tour of Pakistan, 3rd ODI: Pakistan v Zimbabwe at Lahore, May 31, 2015"। ESPN Cricinfo। সংগ্রহের তারিখ ৩১ মে ২০১৫।  "Statistics / Statsguru / Babar Azam / Combined Test, ODI and T20I Records"। ESPN Cricinfo। সংগ্রহের তারিখ ২৭ আগস্ট ২০২০।  "Records / Most runs in 2018 - Pakistan cricket / Tests"। ESPNCricinfo। সংগ্রহের তারিখ ৩১ ডিসেম্বর ২০১৮।  "Records / Most runs in 2019 - Pakistan cricket / Tests"। ESPNCricinfo। সংগ্রহের তারিখ ৩১ ডিসেম্বর ২০১৯।  "Records / Most runs in 2016 / One-Day Internationals"। ESPNCricinfo। সংগ্রহের তারিখ ৩১ ডিসেম্বর ২০১৬।  "Records / Most runs in 2017 / One-Day Internationals"। ESPNCricinfo। সংগ্রহের তারিখ ৩১ ডিসেম্বর ২০১৭।  "Records / Most runs in 2019 / One-Day Internationals"। ESPNCricinfo। সংগ্রহের তারিখ ৩১ ডিসেম্বর ২০১৯।  "Records / Most runs in 2017 / Twenty20 Internationals"। ESPNCricinfo। সংগ্রহের তারিখ ১ জানুয়ারি ২০১৮।  "Records / Most runs in 2019 — Pakistan / Twenty20 Internationals"। ESPNCricinfo। সংগ্রহের তারিখ ১ জানুয়ারি ২০২০।  "Stokes wins Sir Garfield Sobers Trophy"। www.icc-cricket.com (ইংরেজি ভাষায়)। সংগ্রহের তারিখ ৩ ফেব্রুয়ারি ২০২০।  "Mohammad Abbas, Hasan Ali and Babar Azam big winners at the Pakistan Cricket Board's annual awards night"। ESPN Cricinfo। সংগ্রহের তারিখ ১০ আগস্ট ২০১৮।  "Pakistani fans celebrate Babar Azam's becoming number 1, behind Virat Kohli! - Stuff Unknown" (ইংরেজি ভাষায়)। ২০২১-০৪-০৭। ২০২১-০৪-০৭ তারিখে মূল থেকে আর্কাইভ করা। সংগ্রহের তারিখ ২০২১-০৪-০৭।  ইএসপিএনক্রিকইনফোতে বাবর আজম (ইংরেজি) ক্রিকেটআর্কাইভে বাবর আজম (সদস্যতা প্রয়োজনীয়) (ইংরেজি) বাবর আজমের Alrasub.com এর সাথে সাক্ষাৎকার